مرکزی انگلستانده بولمیش تامسون رویترز بنیادی تامانیدن، دنیا مقیاسیده خاتین – قیزلر وضعیتینی تیکشیریب چیققن 550 کیشی متخصص بیلن آلیب باریلگن فعالیت نتیجه سیده قیزیق نتیجه لر قولگه کیلگن.
"خاتین – قیزلر اوچون اینگ خوفلی (خطر) اولکه لر" رویخطی ده هندوستان بیرینچی اوریننی آلر ایکن امریکا قوشمه ایالتلری ایلک 10 اولکه قطاریده اورین آلدی.
خوددی شو روی خطده هندوستان نینگ آرتیدن افغانستان، سوریه، سومالیا، سعودی عربستان، پاکستان، کنگو دموکراتیک جمهوریتی، یمن و نایجریا اورین آلگن.
امریکا قوشمه ایالتلری ایلک 10 اولکه قطاریگه اورین آلگن بیرینچی غرب اولکه سی بولیب تنلندی.
مذکور تیکشیرووده امریکا قوشمه ایالتلری، جنسی تجاوز قاله ویرسه زوروانلیک و جنسی استثمار جرملری بیلن تیگیشلی قضائی معمالر کبی اساسی عنوانلر آستیده خاتین – قیزلر اوچون "خطر" صنفیده بهالندیریلدی.
تورلی بولیملرده ایریم لیستلر اوله راق ترتیب بیریلگن تیکشیرووده امریکا قوشمه ایالتلری "جنسی استثمار بیلن تیگیشلی جرملر" بولیمیده سوریه بیلن بیرگه لیکده اوچونچی اوریننی آلگن.
تیکشیرووده اورین آلگن متخصصلر، بو تیکشیروونینگ اینیقسه امریکا قوشمه ایالتلریده گی جنسی تجاوز بیلن علاقه لی جرملرگه خلق ارا جمعیت نینگ کوپراق علاقه  کورسه تیشی گه اشاره قیلگن لیگینی، بوندن کیین امریکا قوشمه ایالتلری نینگ بو ساحه ده یقین تعقیب گه آلینیشیدن خبر بیردیلر.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
